Document ID: 31989R0341

*****
ΚΑΝΟΝΙΣΜΟΣ (ΕΟΚ) αριθ. 341/89 ΤΗΣ ΕΠΙΤΡΟΠΗΣ
της 10ης Φεβρουαρίου 1989
για τροποποίηση του κανονισμού (ΕΟΚ) αριθ. 3711/88 που καθορίζει το ενδεικτικό ανώτατο όριο εισαγωγής ελαιολάδου στην Πορτογαλία για την περίοδο 1988/89
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251,
Εκτιμώντας:
ότι το άρθρο 249 της πράξης προσχώρησης προβλέπει ότι για το ελαιόλαδο εφαρμόζεται ο συμπληρωματικός μηχανισμός συναλλαγών (ΣΜΣ)· ότι το άρθρο 251 της εν λόγω πράξης προβλέπει ότι καταρτίζεται κατά κανόνα ισοζύγιο στην αρχή κάθε περιόδου εμπορίας ανάλογα με τις προβλέψεις για την παραγωγή και την κατανάλωση ελαιολάδου στην Πορτογαλία· ότι το καθορισμένο ενδεικτικό ανώτατο όριο βασίζεται στο ισοζύγιο που καταρτίζεται με τον τρόπο αυτό·
ότι ο κανονισμός (ΕΟΚ) αριθ. 3711/88 της Επιτροπής (1) καθόρισε το ενδεικτικό ανώτατο όριο εισαγωγής ελαιολάδου στην Πορτογαλία για την περίοδο 1988/89· ότι ο κανονισμός αυτός, επιπλέον, περιόρισε για κάθε τρίμηνο την ποσότητα για την οποία μπορούν να ζητηθούν πιστοποιητικά ΣΜΣ·
ότι για να διευκολυνθεί ο εφοδιασμός της Πορτογαλίας, κατά τη διάρκεια ελλειμματικής περιόδου, θα πρέπει να καταργηθεί το όριο ανά τρίμηνο που καθορίζεται από τον κανονισμό (ΕΟΚ) αριθ. 3711/88·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 3711/88 αντικαθίσταται από το ακόλουθο κείμενο:
«Το ενδεικτικό ανώτατο όριο εισαγωγής στην Πορτογαλία ελαιολάδου που υπάγεται στους κωδικούς ΣΟ 1509 και 1510 00 και προέρχεται από άλλα κράτη μέλη καθορίζεται για την περίοδο από την 1η Νοεμβρίου 1988 έως τις 31 Οκτωβρίου 1989 σε 6 000 τόνους. »
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 1989.

Labels: 3
18